растения от съответните демаркационни области и от съответните заразени зони към буферните зони.
 3.Всяка държава членка изготвя и актуализира списък на всички разрешени обекти в съответствие с параграф 1.
 Тя предава този списък на Комисията и другите държави членки незабавно след изготвянето или актуализирането му.
 Член 25
 Придвижване в рамките на Съюза на посочените растения, които никога не са били отглеждани в демаркационна област
 1.Посочените растения, които никога не са били отглеждани в демаркационна област, могат да бъдат придвижвани в рамките на Съюза само ако са отглеждани в обект, който отговаря на следните условия:
 а)обектът принадлежи на професионален оператор, вписан в регистъра съгласно член 65 от Регламент (ЕС) 2016/2031, и е подлаган на годишна проверка от компетентния орган;
 б)обектът е подлаган на целесъобразно от гледна точка на степента на риска вземане и изследване на проби за присъствието на посочения вредител посредством изпитване от списъка в приложение IV и като е взета под внимание информацията, посочена в информационния картон на Органа за наблюдение на вредителите относно Xylella fastidiosa.
 2.Чрез дерогация от параграф 1 растенията за засаждане, различни от семена, от видовете Coffea, Lavandula dentata L., Nerium oleander L., Olea europaea L., Polygala myrtifolia L. и Prunus dulcis (Mill.) D.A. Webb, могат да бъдат придвижвани в рамките на Съюза за пръв път, ако са изпълнени следните условия:
 а)тези растения са били отглеждани в обект, който е подлаган на официална проверка от компетентния орган;
 б)обектът е подлаган на вземане и изследване на проби за присъствието на посочения вредител, като е взета под внимание информацията, посочена в информационния картон на Органа за наблюдение на вредителите относно Xylella fastidiosa, и е използвана схема за вземане на проби, при която е възможно с поне 80-процентна сигурност да се установи еднопроцентно ниво на присъствие на заразените растения.
 Член 26
 Придвижване в рамките на Съюза на предбазови майчини растения или предбазов материал, отглеждани извън демаркационна област
 Предбазовите майчини растения, определени в член 1, параграф 3 от Директива за изпълнение 2014/98/ЕС на Комисията
 11
 , или предбазовият материал, определен в член 2, параграф 5 от Директива 2008/90/ЕО на Съвета
 12
 , които принадлежат към видовете Juglans regia L., Olea europaea L., Prunus amygdalus Batsch, P. amygdalus x P. persica, P. armeniaca L., P. avium (L.) L., P. cerasus L., P. domestica L., P. domestica x P. salicina, P. dulcis (Mill.) D.A. Webb, P. persica (L.) Batsch, и P. salicina Lindley, отглеждани извън демаркационна област, и поне част от чийто живот е преминал извън обезопасени срещу насекоми съоръжения, могат да бъдат придвижвани в рамките на Съюза само ако са придружени от растителен паспорт и ако са изпълнени следните условия:
 а)предбазовият материал е бил сертифициран съгласно член 1 от Решение за изпълнение (ЕС) 2017/925 на Комисията
 13
 ;
 б)във възможно най-кратък срок преди тяхното придвижване са били подложени на визуална проверка, вземане на проби и молекулярно изследване за присъствието на посочения вредител, извършени в съответствие с международните стандарти за фитосанитарни мерки.
 Член 27
 Растителни паспорти
 Растенията, посочени в членове 19—26, се придвижват в рамките на Съюза само ако са придружени от